REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/101-23

20. april 2023. godine

B e o g r a d

ZAPISNIK

SA 24. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 20. APRILA 2023. GODINE

 Sednica je počela u 15,00 časova.

 Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Veroljub Matić, Aleksandar Marković, Aleksandar Mirković, Đorđe Komlenski, Ana Miljanić, dr Vesna Ivković, Dragana Rakić, Nikola Dragićević i Života Starčević.

Sednici su prisustvovali zamenici članova Odbora: Dragana Radinović, zamenik člana Sandre Božić i Dunja Simonović Bratić, zamenik člana Radovana Arežine.

Sednici nisu prisustvovali članovi Odbora: Sandra Božić, dr Uglješa Mrdić, Radovan Arežina, Janko Veselinović, Vojislav Mihailović, Miroslav Aleksić i Boško Obradović.

 Na predlog predsednika, Odbor je jednoglasno utvrdio sledeći:

D n e v n i r e d:

1. Razmatranje Rešenja Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini (akt 03 broj 013-783/23 od 20. aprila 2023. godine).

**Prva tačka dnevnog reda:** Razmatranje Rešenja Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini

Predsednik je upoznao članove Odbora da je Odboru dostavljeno Rešenje Republičke izborne komisije o dodeli mandata Dejanu Maniću kao i Uverenje o izboru imenovanog za narodnog poslanika.

Podsetio je da je Odbor, u skladu sa odredbama člana 199. Poslovnika, ovlašćen da izvrši uvid u Rešenje Republičke izborne komisije i Uverenje o izboru narodnog poslanika, radi utvrđivanja istovetnosti podataka.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

 Odbor je konstatovao da je prestankom mandata narodnom poslaniku Nenadu Filipoviću, izabranom sa Izborne liste „IVICA DAČIĆ – PREMIJER SRBIJE“, ostalo upražnjeno poslaničko mesto u Narodnoj skupštini, u skladu sa odredbom člana 131. Zakona o izboru narodnih poslanika.

 Kada narodnom poslaniku mandat prestane pre nego što se potvrde mandati za dve trećine narodnih poslanika iz narednog saziva, mandat se dodeljuje kandidatu sa izborne liste na način utvrđen u čl. 134. i 135. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Rešenje Republičke izborne komisije i Uverenje o izboru narodnog poslanika Dejana Manića, izabranog sa Izborne liste „IVICA DAČIĆ – PREMIJER SRBIJE'' i utvrdio da su podaci o izboru narodnog poslanika istovetni sa podacima iz Rešenja Republičke izborne komisije, čime su se stekli uslovi za potvrđivanje mandata imenovanom narodnom poslaniku.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranom narodnom poslaniku Dejanu Maniću.

 Za izvestioca Odbora na sednici Narodne skupštine određen je Milenko Jovanov, predsednik Odbora.

\*\*\*

Sednica je završena u 15,05 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

 Svetlana Dedić Milenko Jovanov